अपने जीवन को आर्थिक तंगी से बचाने के लिए प्रवासी भारतीयों को छोटी-छोटी नौकरियों में धक्के खाने पड़ते हैं। भारत में स्त्री चाहे काम करे या न करे किन्तु उसका रुतबा पति के ओहदे से ही होता है। किन्तु विदेश में इन बातों के कोई मायने नहीं है। यहां स्त्री हो या पुरुष उसकी पहचान केवल अपने व्यक्तित्व से होती है। शुरू-शुरू में विदेश पहुंचे भारतीयों को निम्न स्तर की नौकरियां करना बहुत मुश्किल लगता है बाद में मजबूरी उन्हें प्रत्येक कार्य करवाती है ऐसा ही गुड्डो के साथ होता है-